1909


1909 (MCMIX) a fost un an obișnuit al calendarului gregorian, care a început într-o zi de vineri.

Evenimente

Ianuarie 
 9 ianuarie: Expediția britanică spre Polul Sud (Expediția Nimrod), condusă de Ernest Shackleton, a ajuns mai la sud de orice expediție anterioară, la 88°23' S, la 180 km de Polul Sud. Shackleton și-a dat seama că nu avea suficiente provizii pentru a ajunge la Pol, a plantat steagul britanic, iar echipajul a făcut drumul înapoi la bordul navei Nimrod.
 11 ianuarie: Congresul Partidului Național Liberal îl alege pe Ionel I.C. Brătianu președinte.
 12 ianuarie: Profesorul Hermann Minkowski, un geniu în matematică și coleg cu Albert Einstein și David Hilbert, a murit la vârsta de 44 de ani de o infecție la apendicită. Cu mai puțin de patru luni mai devreme, el a prezentat cadrul matematic prin care a putut fi explicată teroria lui Einstein, ceea ce astăzi este cunoscut drept "spațiu-timp Minkowski".
 16 ianuarie: Edgeworth David, Douglas Mawson și Alistair Mackay devin primele persoane care ating polul sud magnetic al Pământului.
 28 ianuarie: Trupele americane părăsesc Cuba.

Februarie 
4 februarie: La Teatrul Național din București are loc premiera piesei Apus de soare, de Barbu Ștefănescu Delavrancea.
 17 februarie: Geronimo care a condus apașii timp de 20 de ani în războaie împotriva invadatorilor albi din sud-vestul Statelor Unite, a murit de pneumonie la Fort Sill, Oklahoma. Cu șase zile înainte, omul născut drept Goyaałé s-a dus la Lawton, s-a îmbătat, a căzut de pe cal într-un pârâu și a fost găsit câteva ore mai târziu.

Martie 
 4 martie: Republicanul William Howard Taft, devine cel de-al 27-lea președinte al Statelor Unite ale Americii.
 16 martie: S-a anunțat crearea în cadrul Departamentului de Justiție a Statelor Unite a unui Birou de Investigații. În 1934, cuvântul "federal" a fost adăugat denumirii și s-a creat Biroul Federal de Investigații (FBI).
 19 martie: În Germania, Zeppelin I a urcat cu 26 de pasageri și a efectuat cel mai lung zbor controlat din acele vremuri, timp de 90 de minute.
 21 martie: Rămășițele lui Báb (Muhammad Shirazi, 1819–1850), una dintre figurile centrale ale Credinței Bahá'í, au fost îngropate la Haifa de `Abdu'l-Bahá, cel care a recuperat rămășițele din Persia.
 31 martie: Serbia acceptă controlul austriac asupra Bosniei și Herțegovinei.

Aprilie 
 6 aprilie: Exploratorul american, Robert Peary, este primul om care atinge Polul Nord împreună cu asistentul lui și cu patru eschimoși.
 6 aprilie: Sosește în vizită, la București, Prințul Wilhelm Frederic, moștenitorul tronului Germaniei, însoțit de o suită numeroasă pentru a-l felicita pe Regele Carol I din partea kaiserului Wilhelm al II-lea la împlinirea vârstei de 70 de ani. Carol I primește însemnele gradului de general feldmareșal al armatei germane, cel mai înalt grad militar german, pe care nu-l avea în afara granițelor Germaniei decât împăratul Franz-Joseph al Austro-Ungariei. Pentru aceeași aniversare a venit, fără a i se face o primire oficială, și nepotul Regelui, fratele mai mic al Prințului Ferdinand, Karl Anton Frederic de Hohenzollern.
 8 aprilie: Regele Carol I al României, adresează o scrisoare prințului Ferdinand de Saxa Coburg, prin care recunoaște independența și proclamarea Regatului Bulgariei.
 11 aprilie: Fondarea orașului Tel-Aviv, primul oraș evreiesc al Palestinei.
 18 aprilie: Ioana d'Arc a fost beatificată de Papa Pius al X-lea la 478 de ani de la moartea ei, printr-o ceremonie în Piața Sf. Petru și în prezența a 30.000 de pelerini.
 27 aprilie: Sultanul otoman, Abdul-Hamid al II-lea, este înlăturat de la tron și succedat de fratele său, Hamid Pașa.

Mai 
7 mai: Albert Einstein a fost invitat de către Universitatea din Zürich pentru a accepta crearea departamentului de Fizică Teoretică. El a acceptat, renunțând la slujba de la oficiul de brevete din Berna.
 13 mai: Primul Tur al Italiei începe la Milano cu 127 de rutieri la start. La 30 mai, Luigi Ganna a devenit primul din cei 49 de cicliști care au rămas în cursă, care a revenit la Milano și a câștigat.
 30 mai: Pentru prima dată, un dirijabil rămâne în zbor mai mult de 24 de ore. Zeppelin II cu zece oameni la bord a zburat 640 de km din Friedrichshafen la Bitterfeld.

Iulie 
 10 iulie: Vizita în România a Arhiducelui Franz Ferdinand, prințul moștenitor al tronului Austro-Ungariei, împreună cu soția sa, Sofia Chotek, ducesă de Hohenberg. Delegația a fost întâmpinată de Regele Carol I și de Regina Elisabeta la Sinaia.
 25 iulie: Prima traversare a Canalului Mânecii cu avionul, efectuată de Louis Blériot.

August 
22 august: A avut loc primul miting aviatic internațional, organizat la Reims, Franța. Glenn Curtiss câștigă mitingul și un premiu de 5.000 dolari.

Septembrie 
 1 septembrie: Frederick Cook anunță că el este cel care a ajuns primul la Polul Nord, la 21 aprilie 1908.
 6 septembrie: Robert Peary anunță că el este cel care a ajuns primul la Polul Nord, la 6 aprilie 1909.
 7 septembrie: Eugene Lefebvre devine primul pilot și a doua persoană care moare într-un accident aviatic.

Octombrie 
 2 octombrie: La Berlin, Orville Wright devine prima persoană care zboară la o altitudine de 500 de metri. În aceeași zi, Prințul Moștenitor al Germaniei devine prima personalitate regală care zboară cu avionul ca pasager al lui Orville într-un zbor de 10 minute.
 9 octombrie: William James Sidis din Brooklyn, Massachusetts, Statele Unite, devine cel mai tânăr student al Universității Harvard. Este fiul, în vârstă de 11 ani, a doi fizicieni ruși, care începe studiile în matematică.
 18 octombrie: Hugues d'Eywo filmează, la București, demonstrațiile aviatorului francez Louis Blériot. Este cea mai veche actualitate pe peliculă cu subiect românesc, din care s-au păstrat câteva fragmente.

Noiembrie 
 26 noiembrie: La Teatrul Național din București are loc premiera piesei Viforul de Barbu Ștefănescu-Delavrancea.

Decembrie 
 6 decembrie: Este consacrată Biserica Sfântul Vasile din București, prima biserică greco-catolică din capitala României.
 8 decembrie: Asupra prim-ministrului Ionel Brătianu s-a produs o încercare de asasinat, fiind rănit cu 2 gloanțe de pistol. Atentatorul va fi condamnat la 20 de ani muncă silnică.
 15 decembrie: Robert E. Peary este acreditat de Societatea Națională de Geografie că a descoperit Polul Nord, la mai mult de trei luni după ce atât Peary cât și Frederick Cook au pretins că au ajuns acolo.
 17 decembrie: Este adoptată de către Camera Deputaților, "Legea privind sindicatele funcționarilor statului", care interzicea dreptul de asociere și de grevă a tuturor salariaților statului, a județelor și comunelor.
 17 decembrie: Leopold al II-lea al Belgiei moare și este succedat de nepotul său, Albert I al Belgiei.
 27 decembrie: D.A. Sturdza, pe motive de boală, se retrage din partid și de la șefia PNL-ului; I.I.C. Brătianu este numit în funcția de prim-ministru.

Nedatate 
 BP PLC. Corporație petrochimică britanică. În 1998 a fuzionat cu Amoco, formând BP-Amoco.
 Constantin Rădulescu-Motru publică Naționalismul cum se înțelege. Cum trebuie să se înțeleagă.
 Garabet Ibrăileanu publică Spiritul critic în cultura românească și Scriitori și curente.
 Henri Matisse pictează Dans II.
 Jerome K. Jerome publică The Philosopher's Joke și They and I.
 Liviu Rebreanu publică nuvela Răfuiala în revista Luceafărul.
 Octavian Goga publică al doilea volum de versuri, Ne cheamă pământul.
 Ștefan Luchian pictează Lunca de la Poduri.

Nașteri

Ianuarie 
5 ianuarie: Principesa Ileana a României (Maica Alexandra), arhiducesă de Austria și stareță ortodoxă (d. 1991)
31 ianuarie: Miron Grindea, jurnalist român (d. 1995)

Februarie 
 9 februarie: Carmen Miranda, cântăreață și actriță născută în Portugalia (d. 1955)

Martie 
 7 martie: Léo Malet, autor francez (d. 1996)
 8 martie: László Rajk, politician maghiar (d. 1949)
 18 martie: Barbu Brezianu, poet, publicist și critic și istoric de artă, român (d. 2008)
 24 martie: Richard Wurmbrand, pastor lutheran (d. 2001)
 28 martie: Nelson Algren, scriitor american (d. 1981)

Aprilie 
 22 aprilie: Rita Levi-Montalcini, om de știință italian, laureată a Premiului Nobel pentru Medicină (d. 2012)

Mai 
 26 mai: Lucia Ripamonti, călugăriță italiană, proclamată fericită în mai 2019 (d. 1954)

Iunie 
 6 iunie: Isaiah Berlin (n. Jesaja Berlins), filosof englez de etnie evreiască (d. 1997)
 15 iunie: Virgil Teodorescu, poet, prozator și eseist român (d. 1987)
 18 iunie: Lena Constante, artistă plastică, folcloristă și disidentă română (d. 2005)
 20 iunie: Errol Flynn (Errol Leslie Flynn), actor australian de film (d. 1959)
 22 iunie: Infanta Beatriz a Spaniei, fiica regelui Alfonso al XIII-lea al Spaniei (d. 2002)
 23 iunie: Ovidiu Papadima, folclorist și istoric român (d. 1996)
 30 iunie: Paul Constantinescu, compozitor român de etnie evreiască (d. 1963)

Iulie 
 12 iulie: Constantin Noica, eseist și filosof român (d. 1987)
 22 iulie: Mihai Popescu, actor român de film și teatru (d. 1953)

August 
 28 august: István Asztalos, scriitor maghiar din Transilvania (d. 1960)

Septembrie 
 4 septembrie: Ciro Alegría (Ciro Alegría Bazán), scriitor peruvian (d. 1967)
 8 septembrie: Max L. Blecher (M. Blecher), scriitor român de etnie evreiască (d. 1938)
 21 septembrie: Kwame Nkrumah (n. Francis Nwia Nkrumah), politician ghanez, lider de stat (1952-1966), (d. 1972)

Octombrie 
 28 octombrie: Francis Bacon, pictor britanic de etnie irlandeză (d. 1992)

Noiembrie 
 26 noiembrie: Eugen Ionescu, dramaturg român (d. 1994)

Nedatate 
 Nicolae Massim, regizor român (d. 1981)

Decese 

 12 ianuarie: Hermann Minkowski, 44 ani, matematician german (n. 1864)
 24 ianuarie: Petre S. Aurelian, 76 ani, economist român, agronom, prim-ministru (1896-1897), (n. 1833)
 1 martie: Maria Teresa de Bourbon-Două Sicilii (n. Maria Theresia Magdalena), 42 ani (n. 1867)
 20 martie: Alexandru Mocioni (n. Alexandru Mocsonyi), 67 ani, om politic român (n. 1841)
 24 martie: John Millington Synge, 37 ani, dramaturg irlandez (n. 1871)
 2 aprilie: Elena Cuza (n. Elena Rosetti), 83 ani, soția domnitorului Alexandru Ioan Cuza (n. 1825)
 18 mai: Isaac Albéniz (n. Isaac Manuel Francisco Albéniz y Pascual), 48 ani, compozitor și pianist spaniol (n. 1860)
 19 iunie: Lajos Abafi (n. Ludwig Aigner), 69 ani, scriitor, editor, istoric literar, entomolog și francmason maghiar de etnie germană (n. 1840)
 26 octombrie: Prințul Ito Hirobumi, 68 ani, primul prim-ministru al Japoniei (1885-1888, 1892-1896, 1898, 1900-1901), (n. 1841)
 13 decembrie: Innokenti Annenski, 54 ani, scriitor rus (n. 1855)
 15 decembrie: Francisco Tárrega (n. Francisco Tárrega y Eixea), 57 ani, compozitor și chitarist spaniol (n. 1852)
 17 decembrie: Leopold al II-lea al Belgiei (n. Leopold Lodewijk Filips Maria Victor), 74 ani (n. 1835)

Premii Nobel 

 Fizică: Guglielmo Marconi (Italia), Ferdinand Braun (Germania)
 Chimie: Wilhelm Ostwald (Germania)
 Medicină: Theodor Kocher (Elveția)
 Literatură: Selma Lagerlöf (Suedia)
 Pace: Auguste Beernaert (Belgia), Paul Henri d'Estournelles de Constant (Franța)

Vezi și 
 Listă de conducători de stat din 1909

Note

Legături externe 

1909